google/wiki40b huggingface dataset:
Κάτω Βαυαρία

H διοικητική περιφέρεια Κάτω Βαυαρία (γερμ. Regierungsbezirk Niederbayern) είναι μια από τις επτά διοικητικές περιφέρειες του γερμανικού ομοσπονδιακού κρατιδίου της Βαυαρίας. Έχει 1.197.631 κατοίκους (30 Σεπτεμβρίου 2005) και έκταση 10.329,91 ² και βρίσκεται στο ανατολικό μέρος της Βαυαρίας. Συνορεύει στο βορρά με την διοικητική περιφέρεια Άνω Παλατινάτο, βορειοανατολικά με την Τσεχία, νοτιοανατολικά με την Αυστρία και νοτιοδυτικά με την Άνω Βαυαρία.
Μικροχώρι Δράμας

Γεωγραφία

Το χωριό βρίσκεται στον κάμπο της Δράμας περίπου 7 χλμ. νότια της Δράμας.
Αρκτικός Κύκλος

Γεωγραφικός όρος

Ο Αρκτικός Κύκλος είναι ένας από τους πέντε παράλληλους κύκλους γεωγραφικού πλάτους που σηματοδοτούν τους χάρτες της Γης. Είναι ο παράλληλος γεωγραφικού πλάτους 66° 33΄ 38΄΄ βόρεια του Ισημερινού. Ο Αρκτικός κύκλος χωρίζει την Αρκτική ζώνη από την Βόρεια Ήπια Ζώνη της κυρίας Εύκρατης ζώνης. Ονομάζεται Αρκτικός γιατί αντιστοιχεί στο νοτιότερο άκρο του αστερισμού της Μεγάλης Άρκτου.
Ο Αρκτικός Κύκλος σηματοδοτεί τη γεωγραφική περιοχή μέσα στην οποία εμφανίζεται το φαινόμενο της πολικής ημέρας και της πολικής νύχτας: βορειότερα του Αρκτικού Κύκλου, ο αρκτικός ήλιος είναι πάνω από τον ορίζοντα για 24 συνεχόμενες ώρες τουλάχιστον για μια μέρα το χρόνο (για έξι μήνες στους πόλους) – φαινόμενο που αναφέρεται συνήθως ως ήλιος του μεσονυχτίου. Παρομοίως, κατά το Χειμώνα, ο Αρκτικός ήλιος θα βρεθεί κάτω από τον ορίζοντα για 24 ώρες τουλάχιστον για μια μέρα το χρόνο. Στις περιοχές που βρίσκονται ακριβώς πάνω στον Αρκτικό Κύκλο, το φαινόμενο της 24ωρης μέρας και 24ωρης νύχτας εμφανίζονται ακριβώς μια φορά το χρόνο, κατά το θερινό και χειμερινό ηλιοστάσιο αντίστοιχα.

Αστρονομικός όρος

Ο Ουράνιος «αρκτικός κύκλος» ή ουράνιος «βόρειος πολικός κύκλος» ονομάζεται στην Ουράνια σφαίρα ο βόρειος παράλληλος κύκλος που παρουσιάζει πολική απόσταση 23° 27΄ ή απόκλιση, από ουράνιο ισημερινό, 66° 33΄.
Γωνία δύο ευθειών στο επίπεδο

Aν έχουμε δύο μη κάθετες ευθείες σε ανηγμένη μορφή  που δεν είναι παράλληλες προς τον άξονα  τότε για την γωνία τους φ, έχουμε  ενώ γενικότερα για την οξεία γωνία γωνία φ των ευθειών έχουμε .
Γιαλούσα

Πρόσωπα

Στη Γιαλούσα γεννήθηκε το 1943 ο ηθοποιός Αντώνης Κατσαρής.
Καριαθιαρίμ

Η Καριαθιαρίμ ή αλλιώς και «Κιριάθ-Ιαρείμ» ήταν βιβλική πόλη των Ευαίων και βρισκόταν σε υψόμετρο 610 μέτρων στην ορεινή περιοχή της φυλής Ιούδα, του σημερινού Ισραήλ, περίπου 15 χιλιόμετρα βόρειοδυτικά της Ιερουσαλήμ.

Ονομασίες και αναφορές

Η εβραϊκή της ονομασία αποδίδεται ως "Kiryat Ye'arim" που σε ελεύθερη απόδοση σημαίνει "πόλη των Δασών". Ήταν γνωστή ακόμη με την ονομασία Καριάθ-Βαάλ ή Βάαλ διότι στην πόλη λατρευόταν η θεότητα Βάαλ.

Ιστορία και βιβλική διήγηση

Η τοποθεσία της πόλης ήταν το ορόσημο μεταξύ των φυλών του Ισραήλ Ιούδα και Βενιαμίν . Σύμφωνα με την Αγία Γραφή στην πόλη αυτή και συγκεκριμένα στην οικία του Αμιναδάβ φιλοξενήθηκε η Κιβωτός της Διαθήκης . Συγκεκριμένα, μετά την μάχη στην Αφέκ οι νικητές Φιλισταίοι πήραν την Κιβωτό από τους Ισραηλίτες. Άρχισαν να συμβαίνουν όμως καταστροφικά υπερφυσικά γεγονότα και έτσι μετά από 7 επτά μήνες από την αρπαγή της, οι Φιλισταίοι, με συμβουλή των ιερέων τους, αποφάσησαν να την επιστρέψουν στους Ισραηλίτες. Μετά από κάλεσμα των κατοίκων της πόλης "Βαιθ-σεμές" οι κάτοικοι της Καριαθιαρίμ μεταφέρουν την Κιβωτόν της Διαθήκης στον οίκον του Αμιναδάβ . Αυτός ορίζει φύλακα της Κιβωτού τον γιο του Ελεάζαρ και φυλάτει την κιβωτό στην οικία του για είκοσι χρόνια .Ο Τελευταίος όρισε επίσης φύλακα της κιβωτού τον γιο του Οζά. Όταν ο Δαβίδ παρέλαβε την Κιβωτό για να την μεταφέρει στην Ιερουσαλήμ την ανέβασε σε καινούρια άμαξα, την οποία οδηγούσε ο Οζά και οι αδελφοί του, γιοι του Αμιναδάβ.Στην περιοχή « αλώνι του Ναχών» τα βόδια της άμαξας έγειραν και ο Οζά προσπάθησε να συγκρατήσει την Κιβωτό. Μόλις όμως την άγγιξε έπεσε στο έδαφος νεκρός . O τόπος εκείνος ονομάστηκε «Διακοπή Οζά»  .

Σήμερα

Στην προαναφερόμενη τοποθεσία υπάρχει η μοντέρνα πόλη «Kiryat Yearim» . Στις ανασκαφές που έχουν γίνει έχουν βρεθεί απομεινάρια ρωμαϊκών οχυρώσεων.Στα ερείπια της βυζαντινής εκκλησίας του 5ου μ.Χ. αιώνα που βρέθηκαν στην περιοχή έχει ανεγερθεί μοναστήρι.
Γεωργία στην Ελλάδα

Αξιοσημείωτα προϊόντα

Αξιοσημείωτα προϊόντα περιλαμβάνουν το ελληνικό ελαιόλαδο, την ελιά Καλαμών, το φραγκοστάφυλο Ζακύνθου, το ελληνικό κρασί, τη φάβα Σαντορίνης, τον Κρόκο Κοζάνης, την πιπεριά Φλωρίνης, τη μαστίχα, τη σταφίδα και τον καπνό.
Battlefield 3

Ανάπτυξη

To Battlefield 3 δημιουργείται με τη μηχανή Frostbite 2.0. Πρόκειται για την έκδοση της Frostbite 1.2 που χρησιμοποιήθηκε για το Battlefield: Bad Company 2. Εκμεταλλεύεται πλήρως το DirectX 11 και την αρχιτεκτονική 64-bit. Δεν υποστηρίζει το DirectX 9, και συνεπώς τα Windows XP.
Στο παιχνίδι εισήχθη η λειτουργία Battlelog, μια πλατφόρμα επικοινωνίας μεταξύ των παικτών. Το Battlelog παρέχει στατιστικά, φωνητική επικοινωνία και λίστα φίλων.

Τρόπος παιχνιδιού

Το Battlefield 3 έχει τρία modes παιχνιδιού: singleplayer, co-op και multiplayer. Στο singleplayer ο παίκτης παίρνει το ρόλο 3 χαρακτήρων: Του Dmitri "Dima" Mayakovsky, ενός Ρώσου μυστικού πράκτορα, που πρέπει να εμποδίσει την PLR από το να πυροδοτήσει μια πυρηνική βόμβα στην καρδιά του Παρισιού. Ο 2ος χαρακτήρας, ο Jonathan "Jono" Miller, ένας Αμερικάνος δεκανέας των Πεζοναυτών καλείται να αντιμετωπίσει τις δυνάμεις της PLR στην έρημο της Τεχεράνης. Τέλος ο Επιλοχίας Henry "Black" Blackburn ηγείται μιας πενταμελούς ομάδας σε μια αποστολή εύρεσης και διάσωσης μιας ομάδας Αμερικανών που ερευνούσαν μια πιθανή τοποθεσία χημικών όπλων.
Στο multiplayer για PC οι χάρτες είναι χωρητικότητας 64 παικτών, ενώ για τις κονσόλες 24. Τα modes που υπάρχουν είναι το γνωστό από προηγούμενους τίτλους της σειράς Conquest, το Rush και ένα νέο mode, το Team Deathmatch (TDM). Οι κλάσεις είναι 4: Assault (ιατρός), Support (βοηθητικός), Engineer (μηχανικός) και Recon (ελεύθερος σκοπευτής), οργάνωση γνωστή από το Battlefield 2142. Είναι φτιαγμένες έτσι ώστε αναδεικνύουν αλλά και να επιβάλουν την ομαδικότητα αν σκοπός είναι η νίκη. Ο γιατρός διαθέτει απινιδωτή με τον οποίο "ξαναζωντανεύει" τους πεθαμένους συμπαίκτες σας. Ο βοηθητικός έχει τα "Rambo guns". Ο Recon είναι ένας απλός ελεύθερος σκοπευτής. Ο Engineer διαθέτει ισχυρά όπλα, εκρηκτικές ύλες, αντιαρματικό (Lock-on) ή αντιεροπορικό (Lock-on) ή απλά ένα Free shot εκτοξευτή ρουκετών (SMAW ή RPG). Επιπλέον, υπάρχουν και πέντε Dlcs (Expansion Packs): Back to Karkland, Close quaters, Aftermath, Armored kill και End game.

Beta

Για το παιχνίδι διενεργήθηκε μια ανοικτή beta το Σεπτέμβριο του 2011, στην οποία είχαν χρονικό προβάδισμα 48 ωρών όσοι προπαρήγγειλαν το παιχνίδι μέσω του Origin ή αγόρασαν την Limited Edition του Medal of Honor.
Άνθρωπος της Χαϊδελβέργης

Ταξινόμηση και χαρακτηριστικά

Ο H. antecessor όπως και ο H. heidelbergensis πιθανότατα κατάγονται από τον μορφολογικά όμοιο Homo ergaster που έζησε στην Αφρική. Παρόλα αυτά ο κατά πολύ μεγαλύτερος εγκέφαλος του H. heidelbergensis, ο οποίος είχε κρανιακή χωρητικότητα 1100–1400 cm³ που ξεπερνάει τα 1350 cm³ του σύγχρονου ανθρώπου, καθώς και η χρήση των εξελιγμένων λίθινων εργαλείων που έκανε, υπήρξαν σημαντικοί λόγοι που κατατάχθηκε ως ξεχωριστό είδος. Το είδος είχε ύψος 1,8 m κατά μέσο όρο, και ήταν πιο μυώδες από τους σύγχρονους ανθρώπους.

Κοινωνική συμπεριφορά

Τα πιο πρόσφατα ευρήματα στην Αταπουέρκα (Ισπανία), υποδεικνύουν πως ο H. heidelbergensis πιθανότατα ήταν το πρώτο είδος του γένους Homo που έθαβε τους νεκρούς.
Πολλοί επιστήμονες πιστεύουν πως ο H. heidelbergensis, όπως και ο απόγονός του H. neanderthalensis, είχαν μία πρωτόγονη μορφή γλώσσας. Αν και δεν έχουν εντοπιστεί εξελιγμένα τεχνήματα πέρα από τα λίθινα εργαλεία, κόκκινη ώχρα, ουσία που χρησιμοποιείται για να δημιουργηθεί κόκκινη μπογιά, εντοπίστηκε κοντά σε απολιθώματα στην Γαλλία.

Ανακάλυψη

Το πρώτο απολίθωμα του είδους εντοπίστηκε στις 21 Οκτωβρίου του 1907, και αποτελείται από μία απολιθωμένη σιαγόνα που βρέθηκε από τον εργάτη Ντάνιελ Χαρτμαν στην περιοχή Μάουερ κοντά στην Χαϊδελβέργη της Γερμανίας. Η σιαγόνα, που ήταν σε καλή κατάσταση, παραδόθηκε στον καθηγητή Ότο Σέτενζακ του Πανεπιστημίου της Χαϊδελβέργης, ο οποίος αναγνώρισε και ονόμασε το απολίθωμα.
Άλλα απολιθώματα H. heidelbergensis, βρέθηκαν στην περιοχή Στάνχαϊμ αν ντεα Μουρ, Γερμανία, στο Άραζο της Γαλλίας, στο Σπήλαιο Πετραλώνων της Ελλάδας (κρανίο Petralona 1) και στην Τσιαμπάτε ντελ Ντιαβόλο της Ιταλίας.
Peugeot 207

Παρουσίαση

Το 207 παρουσιάστηκε επίσημα στις 12 Ιανουαρίου 2006 και λανσαρίστηκε στις 6 Απριλίου στη Γαλλία και αμέσως μετά στο Βέλγιο, στην Ισπανία και στην Ιταλία, ενώ στην Ελλάδα λανσαρίστηκε τον Μάιο. Σύντομα ακολούθησαν όλες οι ευρωπαϊκές και ασιατικές αγορές.
Ειδικότερα στο Ηνωμένο Βασίλειο, η παρουσίασή του δεξιοτίμονου 207 έγινε στις 8 Ιουνίου 2006. Την ίδια ημέρα μάλιστα διάλεξαν τα δύο σωματεία εργαζομένων στο εργοστάσιο του Ομίλου PSA στο Ryton (Ράιτον) για την έναρξη μιας καμπάνιας μποϊκοτάζ στα προϊόντα της PSA, αφού η εταιρεία είχε μόλις ανακοινώσει το κλείσιμο του εργοστασίου.

Εμπορική τοποθέτηση

Το 207 σχεδιάστηκε ως αντικαταστάτης του Peugeot 206. Επειδή όμως το 206 συνέχιζε να είναι δημοφιλές (ενδεικτικώς, το αμέσως προηγούμενο έτος πριν την αντικατάσταση, το 2005, οι πωλήσεις του έφτασαν τα 800.000 αντίτυπα), αποφασίστηκε η συνέχιση της παραγωγής του, παράλληλα με τον διάδοχό του. Μάλιστα το 2009 έγινε μια έντονη αισθητική ανανέωση στο 206, το οποίο απέκτησε ένα νέο μπροστινό μέρος, παρόμοιο με αυτό του 207, μαζί με νέας σχεδίασης πίσω φώτα και προφυλακτήρα, ενώ έλαβε και κοσμητικές επεμβάσεις στο σαλόνι, με εμφανέστερη το εντελώς καινούριο ταμπλό. Το βελτιωμένο μοντέλο κυκλοφόρησε ως 206+ και συνέχισε να διατίθεται για αρκετά χρόνια ακόμα σε πολλές αγορές διεθνώς, αν και στην Ευρώπη αποσύρθηκε τον Μάιο του 2013.
Ο παράλληλος διάδοχος 207 βασίστηκε σε μια επιμηκυμένη εκδοχή της πλατφόρμας του Citroën C3. Ως αποτέλεσμα, αν και τυπικώς συνέχισε να ανήκει στην κατηγορία Β (supermini αυτοκίνητα πόλης), το μήκος του έφτανε τα 4,03 μέτρα και ήταν ένα από τα μεγαλύτερα της κατηγορίας του.

Κινητήρες

Το 207 προσφερόταν με τους εξής κινητήρες, όλοι 4-κύλινδροι σε σειρά (Ι4):

Ανανέωση του 2009

Στις 29 Ιουνίου 2009, κυκλοφόρησε το βελτιωμένο Peugeot 207, με λίφτινγκ στο μπροστινό μέρος, νέες ζάντες και τοποθέτηση LED (Light Emitting Diode / Δίοδος Εκπομπής Φωτός) στα πίσω φώτα. Ο αεροδυναμικός συντελεστής Cd του μοντέλου ήταν 0,30.

Peugeot 207 epure

To Peugeot 207 epure είναι ένα πρωτότυπο μοντέλο που παρουσιάστηκε στο Διεθνές Σαλόνι Αυτοκινήτου του Παρισίου τον Σεπτέμβριο του 2006. Ήταν ο προπομπός της έκδοσης 207 CC (Coupé Cabriolet), δηλαδή του 207 καμπριολέ με μεταλλική αναδιπλούμενη οροφή, που ακολούθησε σύντομα.
Τεκές Ποσπός

Περιγραφή

Το κτίριο αποτελούνταν από ένα λιθόκτιστο κτίσμα μεγέθους 12x5 μέτρα και είχε κεραμοσκεπή και βρισκόταν μέσα σε προαύλιο χώρο διαστάσεων 25x30 μέτρα. Το κτίριο αποτελούνταν από τρία δωμάτια με ξεχωριστές εισόδους. Ο πρώτος χώρος ήταν ο τουρμπές (μαυσωλείο-τάφος), στο δεύτερο χώρο υπήρχε τζάκι και ο τρίτος χώρος χρησιμοποιούνταν ως αποθήκη.
Εθνική Περού (ποδόσφαιρο ανδρών)

Ιστορία

Ιδρυμένη το 1927, η εθνική ομάδα ποδοσφαίρου του Περού παίζει τους εντός έδρας αγώνες του κυρίως στο Εστάδιο Νασιονάλ στη Λίμα. Η ομάδα έχει κερδίσει το Κόπα Αμέρικα δύο φορές, έχει προκριθεί σε πέντε Παγκόσμια Κύπελλα της FIFA, και έχει συμμετάσχει σε ένα Ολυμπιακό τουρνουά. Παραδοσιακή αντίπαλος της είναι η Χιλή, αλλά υπάρχει επίσης μια σημαντική αντιπαλότητα με τον Ισημερινό. Τα κλασικά χρώματα της εμφανίσεώς της είναι λευκό και κόκκινο, τα χρώματα της εθνικής σημαίας, η οποία είναι ο λόγος που η ομάδα του Περού είναι κοινώς γνωστό ως λα Μπλανκιρόχα (στα ισπανικά σημαίνει «το λευκό και κόκκινο").
Νωρίς στην ιστορία του, το Περού συμμετείχε στο εναρκτήριο τουρνουά του Παγκοσμίου Κυπέλλου Ποδοσφαίρου και απόλαυσε νίκες στους Αγώνες Μπολίβαρ 1938 και στο Κόπα Αμέρικα του 1939, με ηγέτες τους Τεοδόρο Φερνάντες, Χουάν Βαλντιβιέσο και Αλεχάντρο Βιγιανουέβα.
Εουτζέντ Μπουσπέπα

Βιογραφία

Ο Bushpepa γεννήθηκε στις 2 Ιουλίου 1984 στο Rrëshen. Ξεκίνησε να τραγουδά από μικρή ηλικία και μόλις τελείωσε το λύκειο έφυγε για λίγα χρόνια από την Αλβανία και μετακόμισε στην Ιταλία. Μετά την επιστροφή του στην Αλβανία, ξεκίνησε να εργάζεται ως τραγουδιστής το 2006 στο Top Channel, ένας εθνικός εμπορικός τηλεοπτικός σταθμός που βρίσκεται στα Τίρανα.

Μουσική καριέρα

Ο Bushpepa μπήκε στο Top Channel το 2006 ως τραγουδιστής και από τότε αποτελεί μέρος της αλβανικής μουσικής σκηνής. Σιγά-σιγά έχει γίνει ένας από τους γνωστότερους τραγουδιστές στην Αλβανία. Η καριέρα του ξεκίνησε με το δημοφιλές αλβανικό ροκ τραγούδι ”Maska e Madheshtise”, που κυκλοφόρησε το 2007 κατά το φεστιβάλ TOP FEST 4. Στον ίδιο διαγωνισμό, συμμετείχε επίσης με μια ροκ μπάντα που λεγόταν Sunrise, με την οποία τραγούδησε το τραγούδι "Engjell". Μετά από αυτό το δημοφιλές ξεκίνημα, συνέχισε να συμμετέχει σε άλλους διαγωνισμούς και να εργάζεται πάνω σε νέα μουσική.
Ο Bushpepa και η μπάντα του άνοιξαν την συναυλία της ροκ μπάντας Deep Purple που πραγματοποιήθηκε στην Αλβανία τον Μάρτιο του 2007.
Η διεθνής καριέρα του έγινε άξια προσοχής όταν του ζητήθηκε να ανοίξει την συναυλία των Duff McKagan την 1η Ιουνίου 2011 στα Τίρανα. Κατά την διάρκεια ενός παραδοσιακού φεστιβάλ μπύρας στο Korçë στις 18 Αυγούστου 2013, ο Bushpepa τραγούδησε με τον Ron "Bumblefoot" Thal, τον κιθαρίστα των Guns N' Roses. Το 2014 ο Eugent συμμετείχε στην μπάντα Darkology ως τραγουδιστής.
Ο Bushpepa εκπροσώπησε την Αλβανία στον Διαγωνισμό Τραγουδιού της Eurovision το 2018 στην Λισαβόνα με το τραγούδι "Mall".
Ιερός Ναός Αγίου Κωνσταντίνου (Νέμπρος Βουκολιών Κισάμου)

Ιερός Ναός Αγίου Κωνσταντίνου (Νέμπρος Βουκολιών Κισάμου). Ο ναός του Αγίου Κωνσταντίνου είναι κτισμένος στην θέση Νέμπρος, έξω από το χωριό Βουκολιές στον Κίσαμο. Πρόκειται για έναν μονόχωρο με οξυκόρυφη καμάρα ναό, ο οποίος φέρει τοιχογραφικό διάκοσμο. Στην αποσπασματικά σωζόμενη κτητορική επιγραφή αναγράφεται μια δυσδιάκριτη χρονολογία, ωστόσο αυτός θεμελιώθηκε μεταξύ του 1452 και 1461. Το καμπαναριό είναι μεταγενέστερο, με χρονολογία κατασκευής το 1645.
Υπερφόρτωση σιδήρου

Aιτίες

Οι αιτίες μπορούν να διακριθούν μεταξύ πρωτευόντων κρουσμάτων (κληρονομική ή γενετικά καθορισμένη) και λιγότερο συχνά δευτερογενείς περιπτώσεις (που αποκτήθηκαν κατά τη διάρκεια της ζωής).

Δευτεροπαθής αιμοχρωμάτωση

Σοβαρή χρόνια αιμόλυση από οποιαδήποτε αιτία, συμπεριλαμβανομένου ενδαγγειακή αιμόλυση και αναποτελεσματική ερυθροποίηση (αιμόλυση στο μυελό των οστών). Πολλαπλές συχνές μεταγγίσεις αίματος (είτε ολικού αίματος ή απλά ερυθρά αιμοσφαίρια), τα οποία συνήθως απαιτούνται είτε από άτομα με κληρονομικές αναιμίες (όπως η β-μεσογειακή αναιμία, δρεπανοκυτταρική αναιμία, και Diamond-Blackfan αναιμία) ή με ηλικιωμένους ασθενείς με σοβαρή αποκτήθηκαν αναιμίες, όπως στα μυελοδυσπλαστικά σύνδρομα. Περίσσεια παρεντερική συμπληρώματα σιδήρου, όπως μπορεί να συμβεί σε οξεία δηλητηρίαση από σίδηρο Περίσσεια διαιτητικού σιδήρου Μερικές διαταραχές δεν προκαλούν συνήθως αιμοχρωμάτωση από μόνα τους, αλλά μπορούν να το κάνουν με την παρουσία άλλων προδιαθεσικών παραγόντων. Αυτά περιλαμβάνουν κίρρωση (κυρίως σχετίζονται με το αλκοόλ), στεατοηπατίτιδα από κάθε αιτία, πορφυρία cutanea tarda, η παρατεταμένη αιμοκάθαρση.

πρόγνωση

0Το ένα τρίτο αυτών των μη επεξεργασμένων ανάπτυξη ηπατοκυτταρικού καρκινώματος.

θεραπεία

Θεραπεία ρουτίνας σε ένα κατά τα άλλα-υγιές άτομο αποτελείται από τακτικά προγραμματισμένα φλεβοτομιών (αιματοχυσία). Όταν διαγνώσθηκε για πρώτη φορά, το φλεβοτομιών μπορεί να είναι αρκετά συχνή, ίσως όσο συχνά μία φορά την εβδομάδα, μέχρι τα επίπεδα σιδήρου μπορεί να ασκηθεί εντός φυσιολογικών ορίων. Μόλις σιδήρου και άλλους δείκτες βρίσκονται εντός των φυσιολογικών ορίων, φλεβοτομιών μπορεί να προγραμματιστεί κάθε μήνα ή κάθε τρεις μήνες ανάλογα με το ποσοστό του ασθενούς της υπερφόρτωσης σιδήρου.
Για όσους δεν μπορούν να ανεχθούν τη ρουτίνα αντλεί αίμα, υπάρχει ένα χηλικό παράγοντα διαθέσιμο για χρήση. Η δεφεροξαμίνη φάρμακο συνδέεται με σίδηρο στην κυκλοφορία του αίματος και βελτιώνει την εξάλειψή της μέσω των ούρων και κοπράνων. Τυπική θεραπεία για τη χρόνια υπερφόρτωση σιδήρου απαιτεί υποδόρια ένεση σε διάστημα 8-12 ώρες την ημέρα. Δύο νεότερα φάρμακα σιδήρου χηλικός που διαθέτουν άδεια για χρήση σε ασθενείς που λαμβάνουν τακτικές μεταγγίσεις αίματος για τη θεραπεία της θαλασσαιμίας (και, κατά συνέπεια, οι οποίοι αναπτύσσουν υπερφόρτωση σιδήρου ως αποτέλεσμα) είναι η δεφεριπρόνη.
Νικόλαος Μπουραντάς

Βιογραφικά στοιχεία

Γεννήθηκε στη σημερινή Ασωπία Βοιωτίας (τότε Χλαπατσάρι) το 1900.
Ως αξιωματικός της Αστυνομίας Πόλεων τοποθετήθηκε διοικητής του νεοσύστατου Μηχανοκίνητου τμήματος . Οι άνδρες του ήταν γνωστοί ως «Μπουραντάδες». Σε όλη τη διάρκεια της Κατοχής, το Τμήμα πρωταγωνίστησε σε διωγμούς, συλλήψεις, φυλακίσεις και εκτελέσεις αντιστασιακών, με αποκορύφωμα της δωσιλογικής δράσης του στο Μπλόκο της Κοκκινιάς το 1944.
Ο Νίκος Μπουραντάς όχι μόνο δεν τιμωρήθηκε για την δράση του, αλλά αργότερα έγινε και αστυνομικός διευθυντής Αθηνών.
Στις εκλογές του 1950 εξελέγη βουλευτής Αττικοβοιωτίας με το κόμμα Ελληνική Αναγέννησις, το οποίο ανήκε στη συμμαχία Πολιτική Ανεξάρτητη Παράταξη.
Απεβίωσε στο νοσοκομείο "Ευαγγελισμός" στις 16 Ιανουαρίου 1981 σε ηλικία 81 ετών και κηδεύτηκε στο Πρώτο Νεκροταφείο.
Ουίλιαμ Λάσελ

Η ζωή του

Ο Λάσελ δημιούργησε περιουσία ως ζυθοποιός, πράγμα που του επέτρεψε να καλλιεργήσει το ενδιαφέρον του για την Παρατηρησιακή Αστρονομία. Κατασκεύασε ένα αστεροσκοπείο κοντά στο Λίβερπουλ και το εξόπλισε με ένα κατοπτρικό τηλεσκόπιο διαμέτρου 24 ιντσών (61 εκατοστομέτρων), γνωστό ως «τηλεσκόπιο του Starfield». Πρωτοπόρησε στηρίζοντάς το με ισημερινή στήριξη για την εύκολη παρακολούθηση των ουράνιων σωμάτων καθώς η Γη περιστρέφεται. Λείανε ο ίδιος το κάτοπτρο του τηλεσκοπίου αυτού χρησιμοποιώντας εξοπλισμό που επίσης είχε κατασκευάσει ο ίδιος.
Στις 10 Οκτωβρίου 1846 ο Λάσελ ανακάλυψε τον φυσικό δορυφόρο Τρίτωνα, τον μεγαλύτερο του Ποσειδώνα, μόλις 17 ημέρες μετά την ανακάλυψη του ίδιου του Ποσειδώνα από τον Γερμανό αστρονόμο Γιόχαν Γκότφριντ Γκάλε. Το 1848 ο Λάσελ ανακάλυψε ανεξάρτητα από τους George Phillips Bond και William Cranch Bond τον Υπερίωνα, δορυφόρο του Κρόνου. Στις 24 Οκτωβρίου 1851 ανακάλυψε τους Άριελ και Ουμβριήλ, δύο δορυφόρους του πλανήτη Ουρανού. Την ίδια χρονιά, όταν η Βασίλισσα Βικτωρία επισκέφθηκε το Λίβερπουλ, ο Λάσελ ήταν ο μόνος άνθρωπος τον οποίο ζήτησε να συναντήσει.
Το 1855 ο Λάσελ κατασκεύασε ένα τηλεσκόπιο διαμέτρου 48 ιντσών (122 εκατοστών) και το εγκατέστησε στη Μάλτα εξαιτίας των καλύτερων καιρικών συνθηκών για αστρονομικές παρατηρήσεις σε σχέση με την πατρίδα του. Τιμήθηκε με το χρυσό μετάλλιο της Βασιλικής Αστρονομικής Εταιρείας το 1849 και κατείχε τη θέση του προέδρου της επί δύο έτη, αρχίζοντας από το 1870.
Με τον θάνατό του άφησε πίσω του μια περιουσία £80.000 (ισοδύναμων με εκατομμύρια ευρώ με τις σημερινές αναλογίες).

Ονομάσθηκαν προς τιμή του

Προς τιμή του Λάσελ πήραν το όνομά του δύο κρατήρες, ένας στο νότιο ημισφαίριο της Σελήνης και ένας στον Άρη, ένας δακτύλιος του Ποσειδώνα και ο αστεροειδής 2636 Λάσελ (2636 Lassell).
Μπριμσντάουν

Μπριμσντάουν (Brimsdown) είναι περιοχή στο βόρειο Λονδίνο. Από την περιοχή περνάει η σιδηροδρομική γραμμή Lea Valley Lines. Η περιοχή ανατολικά της σιδηροδρομικής Lea Valley Lines είναι σχεδόν αποκλειστικά για βιομηχανική χρήση, ενώ δυτικά της εν λόγω σιδηροδρομικής (που εξυπηρετεί το Μπριμσντάουν και τους σταθμούς Enfield Lock) είναι μια κατοικημένη περιοχή που κατά κύριο λόγο δημιουργήθηκε στη δεκαετία του 1930.

Ποδόσφαιρο

Η περιοχή είχε δύο ποδοσφαιρικές ομάδες: την Μπριμσντάουν Ρόβερς ΦΚ και την Άνφιλντ Τάουν ΦΚ. Οι δύο ομάδες ενοποιήθηκαν το 2010 δημιουργώντας την Άνφιλντ 1893 ΦΚ.

Μπριμσντάουν Ρόβερς ΦΚ

Η Μπριμσντάουν Ρόβερς ΦΚ ιδρύθηκε το 1947. Έδρα της ομάδας ήταν το Goldsdown Road, χωρητικότητας 3000 θεατών. Από τις ακαδημίες της ομάδας είχε ξεκινήσει ο Ντέιβιντ Μπέκαμ.
Πίσω από τους τοίχους

Πλοκή

Ιρλανδία, 1939. Σε ένα καθολικό σχολείο για αγόρια, ο διευθυντής είναι ο Αδελφός Τζον και οι κανόνες είναι πολύ αυστήροι, καθώς προτιμάται η τιμωρία από την επανένταξη. Στο σχολείο προσλαμβάνεται ο δάσκαλος Γουίλιαμ Φράνκλιν, που πολέμησε στον Ισπανικό εμφύλιο και έχει σκοπό να απελευθερώσει τους μαθητές.
Σαύρα Έβρου

Γεωγραφία - Ιστορία

Η Σαύρα βρίσκεται νότια του Ερυθροποτάμου σε απόσταση 20,5 χλμ. ΒΔ. από το Διδυμότειχο και 32 χλμ. ΝΔ. από την Ορεστιάδα. Το χωριό ιδρύθηκε την περίοδο της τουρκοκρατίας από Τούρκους  πρόσφυγες της Ανατολίας και αναφερόταν με το όνομα "Σουμπασκιοϊ" (δηλαδή Πρωτονέρι). Με την  ανταλλαγή των πληθυσμών του 1923, εγκαταστάθηκαν περίπου 30 οικογένειες πρόσφυγες κυρίως από τις περιφέρειες Μακράς Γέφυρας και Σαράντα Εκκλησιών της Ανατολικής Θράκης, ενώ παρέμειναν αρκετές οικογένειες μουσουλμάνων, που τελικά εγκατέλειψαν την περιοχή το 1944. Στο χωριό ζουν και λίγες οικογένειες μουσουλμάνων ρομά (κατσίβελοι). Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Βρυσικών. Σύμφωνα με το Πρόγραμμα «Καλλικράτης», μαζί με τη Βρυσικά αποτελούν την τοπική κοινότητα Βρυσικών που ανήκει στη δημοτική ενότητα Μεταξάδων του δήμου Διδυμοτείχου και σύμφωνα με την απογραφή 2011 έχει πληθυσμό 142 κατοίκους.
Νικολό Α΄ Σομμαρίπα

Οικογένεια

Το 1455 νυμφεύτηκε την αγνώστου ονόματος κόρη του Σεκόντο ντα Πέζαρο. Απέκτησε έναν γιο τον Φραντσέσκο Σομμαρίπα που τον διαδέχθηκε σαν Άρχοντας της Πάρου (1505 - 1517) και μια κόρη την Φιορέντζα Σομμαρίπα που παντρεύτηκε τον Τζουάν Φραντσέσκο Βενιέρ και διαδέχθηκε τον αδελφό της σαν Αρχόντισσα της Πάρου (1517 - 1518). Εγγονοί της κόρης του Φιορέντζας ήταν ο Δόγης της Βενετίας Σεμπαστιάνο Βενιέρ και η Νουρμπανού Σουλτάνα σύζυγος του Οθωμανού σουλτάνου Σελίμ Β΄ και μητέρα του σουλτάνου Μουράτ Γ΄.
Την εποχή που αναφέρεται τριτημόριος της Εύβοιας η νήσος ήταν υπό Οθωμανική κατοχή και είναι άγνωστο αν ο Νικολό Α' είχε και πόσα φέουδα, σε ποια περιοχή, ή ήταν τιτουλάριος τριτημόριος της Εύβοιας.
Σύνταγμα της Δανίας

Η Συνταγματική Πράξη της Δανίας (δανικά: Danmarks Riges Grundlov) είναι το Σύνταγμα της Δανίας. Τέθηκε σε ισχύ στις 5 Ιουνίου 1849, όταν υπογράφηκε από τον Βασιλιά Φρειδερίκο Ζ΄. Η υπογραφή του σηματοδότησε τη μετάβαση της χώρας στη συνταγματική μοναρχία, βάζοντας τέλος στην απόλυτη μοναρχία που είχε εισαχθεί στη Δανία από το 1660. Το σύνταγμα έχει αναθεωρηθεί 4 φορές από το 1849.
Βασικός στόχος του συντάγματος του 1849 ήταν ο περιορισμός των εξουσιών του μονάρχη. Έτσι, πλέον καθιερωνόταν ένα κοινοβούλιο δύο σωμάτων, εξασφαλίζονταν τα πολιτικά δικαιώματα, τα δικαιώματα περί ιδιωτικής περιουσίας και η ελευθερία του λόγου. Το σύνταγμα βασίζεται στη διάκριση των εξουσιών σε τρεις κύριους τομείς: τη νομοθετική, την εκτελεστική και τη δικαστική εξουσία.
Γεώργιος Καλαράς

Βιογραφικά στοιχεία

Η καταγωγή του ήταν από την οικογένεια των Καλαράδων του χωριού Αγιονόρι στην επαρχία Κορίνθου. Στο χωριό αυτό έγινε η περίφημη μάχη του Αγιονορίου με τον Δράμαλη. Αδελφοί του ήταν ο Ησαΐας, δάσκαλος στο Άργος, ο παπα-Χρήστος, ο ειρημένος Γεώργιος και ο Νικόλαος. Ο τελευταίος αυτός είχε εγκατασταθεί στη Ρωσία.
Όλοι τους υπηρέτησαν με πολλούς και διάφορους τρόπους την πατρίδα: διδάσκοντας, εξασκώντας το ιατρικό επάγγελμα και διαδίδοντας την ιδέα της εξέγερσης. Ήταν μέλη της Φιλικής Εταιρείας.
Μετά την επανάσταση ακολούθησαν πολιτική σταδιοδρομία.
Ο Γεώργιος ορίστηκε από την Πελοποννησιακή Γερουσία για την Α΄ Εθνοσυνέλευση Επιδαύρου. Ήταν μέλος του Βουλευτικού και της Β΄ Εθνοσυνέλευσης του Άστρους το 1823.